DOCUMENT Prioritățile imediate ale guvernului Orban dacă va trece de Parlament: Nominalizarea comisarului european, desemnarea șefilor la DNA, DIICOT și Parchetul General, plus amânarea pensionării magistraților

Guvernul Ludovic Orban are în program câteva măsuri ”urgente” și despre care arată într-un document făcut public că ”nu pot fi adoptate decât de un nou Guvern învestit de Parlament”.

PNL a făcut public documentul cu o zi înaintea audierilor în comisiile parlamentare a miniștrilor propuși pentru a face parte din noul guvern. Votul în plen va avea loc luni, 4 noiembrie.

Printre prioritățile imediate se numără:

– Nominalizarea candidatului pentru funcția de Comisar european din partea României.

– Abrogarea recursului compensatoriu (prin procedură parlamentară accelerată, nu prin OUG)

– Inițierea procedurilor pentru desemnarea titularilor la conducerea parchetelor (în acest moment, toate marile parchete – Parchetul General, DNA și DIICOT – sunt conduse de șefi interimari)

– Amânarea intrării în vigoare a prevederilor referitoarea la pensionarea magistraților de la 1 ianuarie 2020

– Modificarea Ordonanței de urgență a Guvernului nr.114/2018 (și ordonanțele care o modifică OUG 19/2019, OUG 43/2019) în telecomunicații, energie, Pilonul 2 de pensii și sistemul bancar

– Adoptarea HG pentru stabilirea salariului minim pentru 2020 după consultarea partenerilor sociali, sindicate și patronate

Citește aici documentul integral

Foto: InquamPhotos / Bogdan Dănescu